ดิฉันกินยาคุมมา 4-5เดือนแล้วค่ะ ประจำเดือนมาตรงกันทุกเดือนคือเม็ดแป้งเม็ดที่สาม เมื่อวันที่ 30 มกราคม ดิฉันมีเพศสัมพันธุ์ และกินยาคุมปกติคือเม็ดที่สอง แต่คืนนั้นดิฉันท้องเสียเวลา5ทุ่ม ถ่ายไป4ครั้ง และเช้าวันที่ 31 มกราคม ดิฉันได้ยาทานยาแก้ท้องเสียของ erfuzide ทั้งวันกินไปทั้งหมด6เม็ด 2เม็ดสุดท้ายกินไปตอนประมาณ4ทุ่ม ต่อจากยาคุม มีโอกาสตั้งครรภ์มั้ยคะ เพราะตอนนี้เม็ดแป้งเม็ดที่สามแล้ว แต่ประจำเดือนไม่มาค่ะ แล้วการกินยาคุม ประจำเดือนจะมาตรงกันทุกเดือนหรือไม่คะ
สวัสดีค่ะ การกินยาคุมประจำเดือนควรจะมาตรงกันทุกเดือน คือมาในช่วงที่กินยา 7 เม็ดสุดท้ายที่เป็นเม็ดแป้งค่ะถ้าไม่ได้เป็นการท้องเสียรุนแรง จนถ่ายเป็นน้ำ อ่อนเพลีย ไม่จำเป็นต้องกินยาเข้าไปซ้ำค่ะเพิ่มเติมคือ โดยปกติยาคุมกำเนิดที่เราทานเข้าไปจะถูกดูดซึมเข้าสู่ร่างกายภายใน 2 ชั่วโมง ดังนั้น หากเกิดอาการท้องเสีย หรืออาเจียน ภายใน 2 ชั่วโมงหลังทานยาคุม ยาจะถูกขับออกจากร่างกายด้วย จึงควรกินซ้ำค่ะแนะนำซื้อชุดตรวจการตั้งครรภ์ทางปัสสาวะมายืนยันก่อนว่าไม่ได้ตั้งครรภ์ ค่อยเริ่มยาคุมแผงใหม่ ไม่จำเป็นต้องรอให้ประจำเดือนมาค่ะ